https://www.uvo.gov.sk/vyhladavanie-zakaziek/detail/oznamenia/136477

Verejný obstarávateľ požaduje predloženie údajov o vzdelaní a odbornej praxi alebo o odbornej kvalifikácií riadiacich zamestnancov, osobitne osôb zodpovedných za poskytnutie služby nasledovne:

**Expert č. 1: projektový manažér**

-vysokoškolské vzdelanie preukázané kópiou dokladu o najvyššom dosiahnutom vzdelaní,

-minimálne10-ročná preukázateľná odborná prax v oblasti riadenia projektov informačných systémov preukázaná profesijným životopisom,

-minimálne päť preukázateľných profesionálnych praktických skúseností s riadením projektov v oblasti komplexných riešení informačných systémov v pozícii projektového manažéra preukázaných zoznamom profesionálnych praktických skúseností,

-získaný a platný certifikát odbornej spôsobilosti projektového manažmentu PRINCE2 PRACTITIONER alebo ekvivalent, preukázaný úradne osvedčenou kópiou certifikátu.

**Expert č. 2: pre elektronizáciu procesov a riadenie IS**

-vysokoškolské vzdelanie preukázané kópiou dokladu o najvyššom dosiahnutom vzdelaní,

-minimálne 5-ročná preukázateľná odborná prax, súčasťou ktorej bola zodpovednosť za riadenie jednotky poskytujúcej IT služby preukázaná profesijným životopisom,

-minimálne tri preukázateľné profesionálne praktické skúsenosti s projektmi implementácie IS/poskytovania služieb IS podporujúcich procesy poskytovania služieb verejnej správy, resp. ekvivalentných, preukázaných zoznamom profesionálnych praktických skúseností,

-získaný a platný certifikát odbornosti v oblasti procesného riadenia služieb so zameraním na IT procesy ITIL v3 úroveň ITIL MASTER/ ITIL EXPERT alebo ekvivalent, preukázaný úradne osvedčenou kópiou certifikátu.

**Expert č. 3: pre zabezpečenie bezpečnosti informačných systémov**

-vysokoškolské vzdelanie preukázané kópiou dokladu o najvyššom dosiahnutom vzdelaní,

-minimálne 5-ročná preukázateľná odborná prax v oblasti návrhu a implementácie bezpečnosti aplikačnej infraštruktúry IS, v oblasti hodnotenia bezpečnosti IS, vrátane výkonu analýz rizík IS a v oblasti auditov IS infraštruktúry preukázaná profesijným životopisom,

-tri preukázateľné profesionálne praktické skúsenosti s návrhom a implementáciou bezpečnosti aplikačnej infraštruktúry informačných systémov preukázaných zoznamom profesionálnych praktických skúseností,

-získaný a platný certifikát CISA a CRISC alebo ekvivalent, preukázaný úradne osvedčenou kópiou certifikátu.

**Expert č. 4: pre zabezpečenie bezpečnosti osobných údajov**

-vysokoškolské vzdelanie preukázané kópiou dokladu o najvyššom dosiahnutom vzdelaní,

-minimálne 5-ročná preukázateľná odborná prax v oblasti manažmentu informačnej bezpečnosti zahŕňajúca výkon zodpovednosti za ochranu osobných údajov preukázaná profesijným životopisom.

**Expert č. 5: pre zabezpečenie tvorby noriem**

-vysokoškolské vzdelanie v oblasti práva preukázané kópiou dokladu o najvyššom dosiahnutom vzdelaní,

-minimálne 5-ročná preukázateľná odborná prax v oblasti poradenstva v obchodných vzťahoch a zároveň tvorby všeobecne záväzných právnych predpisov preukázaná profesijným životopisom,

-minimálne desať preukázateľných profesionálnych praktických skúseností s vytvorením všeobecne záväzného právneho predpisu preukázaných zoznamom profesionálnych praktických skúseností.

Záujemca môže použiť tú istú osobu iba pre jednu z vyššie uvedených expertných pozícií. Požiadavka na použitie tej istej osoby iba pre jednu expertnú pozíciu je stanovená vzhľadom na rozsah a náročnosť projektu, ktorý je potrebné v plnej miere realizovať v definovanom časovom rámci. Očakávaná prácnosť na projekte si vyžaduje plnohodnotné zastúpenie na každej expertnej pozícií, čo je predpokladom dosiahnutia požadovanej kvality, riešenia operatívnych potrieb a vytvorenia dostatočného priestoru pre vykonanie potrebných analýz.